En kvindelig butikstyv på spil i Elgiganten i Aalborg var bevæbnet med peberspray og lommekniv.

En 24-årig kvinde fra Sabro ved Aarhus blev i formiddag ved Retten i Aalborg varetægtsfængslet frem til 3. januar, det oplyser anklager Søren Riis Andersen.

Hun er sigtet for grov vold i forbindelse med et butikstyveri fredag aften i Elgiganten i Aalborg City Syd.

Læs også Flest ældre køber peberspray: For Lis betyder det tryghed

Her ser en ekspedient kvinden, der imellem nogle hylder i færd med at stjæle en iPhone fra en kasse, og sammen med en butiksvagt tager ekspedienten kontakt til kvinden.

Men i forbindelse med episoden fyrer kvinden en peberspray af i ansigtet på ekspedienten.

Da en politipatrulje kommer til stede for at anholde kvinden, viser det sig, at kvinden også er i besiddelse af en lommekniv i sin taske. Hun var iført en Peak Performance-jakke, hvor prismærket ikke var pillet af, så hun mistænkes også for at have stjålet jakken.

Ekspedienten kom ikke mere til skade ved at blive ramt af peberspray, end at det kunne ordnes ved, at ansigtet blev skyllet med vand.

Den 24-årige kvinde kærede afgørelsen om varetægtsfængsling.